Kubota staan sy man op ’n sendingstasie - ProAgri
by Du Preez de Villiers 12th November 2018, 12:11 pm 296 Views Comments Off on Kubota staan sy man op ’n sendingstasie
Sipho Mbatha is een van Emseni se trekkeroperateurs en met sy Kubota M9540 kan hy die swaar tenks vol spuitmiddel heel behendig en lag-lag teen die steiltes tussen die boorde uitsleep sodat sy span by elke boom kan uitkom.
Om na 1 200 mense om te sien sit nie in enige organisasie se broek nie, maar dit is die daaglikse taak van die KwaSizabantu-sendingstasie, 50 km oos van Greytown. Die dinamiese Duitste sendeling, Erlo Stegen, het die sendingstasie in 1970 gestig en dit word sedertdien oorstroom deur mense wat ՚n behoefte het aan geestelike en liggaamlike hulp.
Die Emseni-plaas waarop die stasie gevestig is spog reeds met ՚n radiostasie, dwelmrehabilitasiesentrum, ՚n 7 000-sitplek kerk, skool en tersiêre opleidingsentrum. Om hulle eie inkomste te skep, is ՚n supermark, restaurant en die bekende aQuellé botteleringsfabriek op die been gebring. Maar dit is die 180 hektaar avokadoboorde, 8,5 hektaar groentetonnels en melkverwerkingsfabriek wat die stasie selfonderhoudend maak.
Die eerste Kubotas het 8 jaar gelede op die plaas aangekom. Dietmar het besluit om net die M9540’s te koop, wat sake baie vergemaklik. Vandag is daar reeds ses wat op hulle twee plase loop. Die jongste vier trekkers is met kajuite bestel, want Dietmar glo dat ՚n operateur wat teen die elemente beskerm word ՚n baie meer positiewe werker is.
Emseni is vandag die grootste Kubota-kliënt in Natal.
Die Kubota U50-gatgrawer met sy bossiekapperkoppelstuk sny die onkruid versigtig en akkuraat tussen en onder die bome af sodat dit as kompos kan dien en steeds verhoed dat die bogrond tydens die Natalse donderstorms wegspoel.
Kubota se markaandeel in Suid-Afrika groei gesond en verkope lyk uitstekend. Toe Kubota so 18 maande gelede hulle pryse aansienlik laat sak het, het Dietmar nog meer geheg aan die Kubota-handelsmerk geraak:
“Ek het verlede jaar ook die veeldoelige Kubota 5-ton U50-gatgrawer gekoop. Dit was een van die beste kopies in my lewe. Die klein en kompakte masjien stoot met die grootste gemak verhewe beddings waarin die avokadobome groei. Dit sny ook die onkruid en gras tussen die bome baie presies en akkuraat met die bossiekapperaanhegstuk. Die avokadobome groei sommer baie beter sedert die verhewe beddings nou so presies gestoot word, en sedert ons die onkruid sny in plaas van doodspuit, het ons ekstra kompos tussen die boorde. Boonop is erosie en bogrondverlies nou iets van die verlede,” sê Dietmar.
Valtrac KZN in Pietermaritzburg is die Kubota-handelaar wat Emseni bedien en hulle reël trekkerbestuurder-opleiding, dienste en onderdele. “Hulle kyk baie mooi na ons. Sommige van ons trekkers het al 6 000 uur se harde werk agter die rug en loop nog steeds sonder sorge,” sê Dietmar.
Dietmar se Kubota M9540’s lewer 71 kW, wat dit fris genoeg maak om selfs ՚n damskrop in te span. Dietmar kon dus die reuse taak om die 8,5 hektaar onder die groentetonnels gelyk te maak, met sy Kubota-staatmakers aanpak. “My tweede U50 is reeds bestel en sal binnekort op die plaas aanland, en as ek kon, sou ek nog baie Kubota-trekkers gekoop het,” sê hy.
Sameer Sheik by 082-326-5473 en Robert Keir by 011-284-2024 of robertk@smithpower.co.za kan jou meer oor hierdie stewige en ratse trekkers vertel. Besoek ook Kubota se webwerf by www.kubotasa.co.za vir meer inligting.
Die Kubota U50 se bossiekapper kan met gemak struike en braambosse van tot 50 mm dik in kompos omskakel.
Previous article Orthman-strookbewerking: Boer slim en bespaar diesel
Next article As koring kon kies: Vitamech se MacDon FD1-bandstropertafel